CELEX: 52003PC0106
Language: fi
Date: 2003-03-10
Title: Ehdotus: neuvoston asetus Kiinan kansantasavallasta peräisin olevan muokkaamattoman ja seostamattoman magnesiumin tuontia koskevan polkumyynnin vastaisen menettelyn päättämisestä

Avis juridique important

|

52003PC0106

Ehdotus: neuvoston asetus Kiinan kansantasavallasta peräisin olevan muokkaamattoman ja seostamattoman magnesiumin tuontia koskevan polkumyynnin vastaisen menettelyn päättämisestä  /* KOM/2003/0106 lopull. */  

Ehdotus: NEUVOSTON ASETUS Kiinan kansantasavallasta peräisin olevan muokkaamattoman ja seostamattoman magnesiumin tuontia koskevan polkumyynnin vastaisen menettelyn päättämisestä(komission esittämä)PERUSTELUTKiinan kansantasavallasta peräisin olevan muokkaamattoman ja seostamattoman magnesiumin tuonnissa otettiin marraskuussa 1998 käyttöön lopullinen polkumyyntitulli.Kesäkuussa 2002 pantiin vireille neuvoston asetuksen (EY) N:o 384/96 11 artiklan 3 kohdan mukainen osittainen välivaiheen tarkastelu, joka rajattiin koskemaan käyttöön otettujen lopullisten polkumyyntitullien asianmukaisuutta.Valituksen tekijä ilmoitti 18. kesäkuuta 2002 komissiolle, että asianomaisen tuotteen ainoa tuottaja yhteisössä oli lopettanut tuotteen valmistuksen, ja perui virallisesti valituksensa. Tästä syystä komissio julkaisi ilmoituksen, jossa kerrottiin aikomuksesta kumota polkumyyntitullit. Yksikään asianomaisista osapuolista ei esittänyt vastalauseita.Tästä syystä ehdotetaan, että meneillään oleva polkumyyntimenettely päätetään, voimassa olevat polkumyyntitoimenpiteet kumotaan ja liitteenä oleva neuvoston asetus julkaistaan Euroopan unionin virallinen lehti.Ehdotus: NEUVOSTON ASETUS Kiinan kansantasavallasta peräisin olevan muokkaamattoman ja seostamattoman magnesiumin tuontia koskevan polkumyynnin vastaisen menettelyn päättämisestäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [1] ja erityisesti sen 9 ja 11 artiklan,[1]  EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 1972/2002 (EYVL L 305, 7.11.2002, s. 1).ottaa huomioon komission [2] ehdotuksen, jonka tämä on tehnyt neuvoa-antavaa komiteaa kuultuaan,[2] EYVL C [...]sekä katsoo seuraavaa:A. MENETTELY(1) Neuvosto otti marraskuussa 1998 asetuksella (EY) N:o 2402/98 [3] käyttöön lopulliset polkumyyntitullit Kiinan kansantasavallasta peräisin olevan muokkaamattoman ja seostamattoman magnesiumin tuonnissa.[3]  EYVL L 298, 7.11.1998, s. 1, asetus sellaisena kuin se on viimeksi muutettuna asetuksella (EY) N:o 2788/2000 (EYVL L 324, 21.12.2000, s. 4).(2) Tullien käyttöönotto perustui tutkimukseen, joka tehtiin Euroopan rautayhdisteteollisuuden yhdyskomitean (Comité de Liaison des Industries de Ferro-Alliages eli Euro Alliages), jäljempänä 'valituksen tekijä', yhteisön ainoan muokkaamattoman ja seostamattoman magnesiumin tuottajan puolesta tekemän valituksen johdosta.(3) Kesäkuussa 2002 pantiin vireille polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96, jäljempänä 'perusasetus', 11 artiklan 3 kohdan mukainen osittainen välivaiheen tarkastelu [4]. Tarkastelu rajattiin koskemaan käyttöön otettujen lopullisten polkumyyntitullien asianmukaisuutta.[4]  EYVL C 140, 13.6.2002, s. 14.B. VALITUKSEN PERUUTTAMINEN(4) Valituksen tekijä peruutti virallisesti valituksensa 18 päivänä kesäkuuta 2002 päivätyllä kirjeellä. Se ilmoitti komissiolle, että yhteisön ainoa tiedossa oleva asianomaisen tuotteen tuottaja oli lopettanut tuotantonsa ja että toimenpiteet eivät enää näyttäneet olevan tarpeen.(5) Perusasetuksen 9 artiklan 1 kohdan mukaan menettely on päätettävä, jos valitus peruutetaan, paitsi jos sen päättäminen ei ole yhteisön edun mukaista.(6) Komissio ilmoitti 27 päivänä syyskuuta 2002 julkaistussa ilmoituksessa [5] aikovansa tutkia, onko toimenpiteiden kumoaminen oikeutettua. Asianomaisia osapuolia pyydettiin ilmoittautumaan ja toimittamaan komissiolle tietoja ja niitä tukeva näyttö. Komissio sai seitsemän toimenpiteiden kumoamista tukevaa vastausta tuotetta käyttävältä tuotannonalalta. Lisäksi yhteisön ainoa tuottaja vahvisti, etteivät toimenpiteet olleet enää aiheellisia. Tämän perusteella komissio ilmoitti asianomaisille osapuolille aikovansa ehdottaa neuvostolle, että voimassa oleva polkumyyntitulli kumotaan ja menettely päätetään tuen puuttumisen vuoksi. Yhteisön etuun liittyvistä näkökohdista ei esitetty muita huomautuksia. Näin ollen katsotaan, että menettelyn päättäminen ei olisi vastoin yhteisön etua.[5]  EYVL C 230, 27.9.2002, s. 2.(7) Tietyt osapuolet pyysivät, että toimenpiteet kumottaisiin taannehtivasti, väittäen, että polkumyyntitullien kantamiselle ei ole ollut perusteita sen jälkeen, kun valituksen tekijä virallisesti peruutti valituksensa.(8) Tältä osin olisi huomattava, että perusasetuksen 11 artiklan mukaisen tarkastelun tuloksia sovelletaan tavallisesti kyseisen tarkastelun päättämispäivästä lukien. Yhteisön vakiintuneen käytännön mukaan polkumyyntitullit pysyvät voimassa, kunnes niiden kumoaminen (tai muuttaminen) todetaan aiheelliseksi. Näin ollen osapuolilla ei ollut perusteltua syytä olettaa, että voimassa olevat toimenpiteet kumottaisiin tässä tapauksessa taannehtivasti. Tässä yhteydessä katsottiin, että olisi noudatettava johdonmukaista oikeudellista linjaa, jottei talouden toimijoiden toimintaympäristö muodostuisi epävakaaksi ja ennalta arvaamattomaksi. Lisäksi polkumyyntitoimenpiteen kumoaminen taannehtivasti vaikuttaisi syrjivästi seostamattoman magnesiumin markkinoihin. Jos toimenpiteet kumottaisiin taannehtivasti, ne talouden toimijat, jotka hankkivat tuotetta maista, joihin polkumyyntitulleja ei sovellettu, joutuisivat toteamaan, ettei niiden varovaisuus ollut perusteltua. Todettiin, että Kiinan kansantasavallasta tuotetta hankkineet toimijat saisivat odottamattomia voittoja, kun polkumyyntitulleja ei kannettaisi tuonnista, joka on tapahtunut yhteisön tuotannonalan tarkasteltavana olevan tuotteen tuotannon loppumisen ja tämän asetuksen julkaisemisen välillä. Näistä syistä toimenpiteiden taannehtivaa kumoamista koskeva pyyntö oli hylättävä.(9) Edellä esitetyn perusteella päätellään, että Kiinan kansantasavallasta peräisin olevan muokkaamattoman ja seostamattoman magnesiumin tuontia koskeva polkumyynnin vastainen menettely olisi päätettävä.C. VÄLIVAIHEEN TARKASTELU(10) Edellä esitetyn perusteella katsotaan, että myös samoja polkumyyntitoimenpiteitä koskeva välivaiheen tarkastelu olisi päätettävä,ON ANTANUT TÄMÄN ASETUKSEN:1 artiklaPäätetään Kiinan kansantasavallasta peräisin olevan CN-koodeihin 8104 11 00 ja ex 8104 19 00 kuuluvan muokkaamattoman ja seostamattoman magnesiumin tuontia koskeva polkumyynnin vastainen menettely sekä tähän liittyvä polkumyyntitoimenpiteiden välivaiheen tarkastelu.2 artiklaTämä asetus tulee voimaan päivänä, jona se julkaistaan Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä .Neuvoston puolestaPuheenjohtaja